Publication: Magyar Közlöny
Issue: MK-1999-56 (Year: 1999, Number: 56)
Era: 1990-2004
Section: 1989. évi XXXII. törvény 38. §-a szerint bírói kezdeményezés, vagy a törvény 48. §-ában foglalt alkotmányjogi
Paragraph Index: 307

8. Cikk Ezen Megállapodás végrehajtása céljából a Szerződő Felek Tudományos és Technológiai Vegyes Bizottságot hoznak létre (a továbbiakban: Vegyes Bizottság), melybe egyenlő létszámban delegálják képviselőiket és szakértőiket. A Vegyes Bizottság megtervezi és koordinálja a tudományos és technológiai együttműködést, és áttekinti az együttműködés előrehaladását. Kétéves Együttműködési Munkaterveket készít, ellenőrzi a munkatervek végrehajtását, és szükség esetén konkrét intézkedéseket javasol a közös tevékenység eredményeinek ipari megvalósítására. A Vegyes Bizottság kétévente legalább egyszer, vagy valamelyik Szerződő Fél kérésére, felváltva Magyarországon vagy Egyiptomban ülésezik.

Source: https://magyarkozlony.hu/hivatalos-lapok/28945408dfac11d3433155714a36ee105e8b4224/dokumentumok/c46aa1d4296bd3002b0088b2f3560bb715ea6428/letoltes